भास्कर न्यूज | बगोदर
भास्कर न्यूज | बगोदर
मालेस्टाइल में रविवार को भाजपा ने लाठी मार्च निकाला और बस स्टैंड में सभा की माले को विकास विरोधी करार देते हुए जम कर नारेबाजी की गई। लाठी मार्च में शामिल लोग लाठी के साथ साथ तलवार से भी लैस थे। बगोदरडीह से मंझिलाडीह तक भ्रमण के बाद जुलूस बगोदर बस स्टैंड पहुंचा और सभा की गई।
सभा को संबोधित करते हुए वकताओं ने कहा कि हाथ से सत्ता खिसकने के बाद माले पूरे बगोदर विस के इलाकों में शिलापट तोड़ो अभियान में जुट गया है। महज दो सालों में आधे दर्जन शिलापट तोड़ कर विकास विरोधी माले जनता की नजरों में खुद बन गया है। कहा कि आने वाले दिन- महीनों में हर घर के दरवाजे पर शिला पट नजर आएगा और माले कार्यकर्ता पस्त नजर आएंगे। कहा कि बगोदर विस में माले की बुनियाद हिल गई है। अब दहशत की राजनीति से माले उपर उठे , वरना जनता मुंहतोड़ जवाब देगी। इसके लिए गोलबंदी हो रही है। कार्यक्रम की अध्यक्षता बगोदर मंडल अध्यक्ष उदय गुप्ता ने की। सभा को भाजयुमो के गिरिडीह जिलाध्यक्ष आशीष कुमार बाॅर्डर के अलावा राजू सिंह, सुधीर सिंह, जितेन्द्र महतो, टेकलाल चौधरी ,पशुपति शर्मा, दुर्गेश कुमार आदि ने संबोधित किया। माैके पर बड़ी संख्या में भाजपा कार्यकर्ता जुटे थे।
लाठी मार्च में शामिल भाजपा कार्यकर्ता।
बगोदर में भाजपा ने भरी हुंकार कहा, माले विकास विरोधी पार्टी
mar_Deva mar_Deva hin_Deva hin_Deva bho_Deva awa_Deva